google/wiki40b huggingface dataset:
Åre (album)

Åre er et musikkalbum utgitt av Bukkene Bruse i 1995.
Nintendo DS Lite

Farger

Nintendo DS Lite skulle opprinnelig bli lansert i Japan med fargene Enamel Blue, Ice Blue og Crystal White, men på grunn av produksjonsproblemer var kun Crystal White-versjonen tilgjengelig under lanseringen. Enamel Blue og Ice Blue ble introdusert på det japanske markedet 11. mars samme år. Fargen Noble Pink ble utgitt 20. juli og finnes i Japan og Europa. I USA ble maskinen lansert i kun én farge, kalt Polar White. Maskinen kan nå imidlertid også kjøpes i USA i fargene rosa, blå og svart i tillegg til hvit. I Europa ble Nintendo DS Lite lansert i hvit, rosa og svart farge, senere er også en sølvfarget versjon blitt utgitt.
ISO 3166-2:MD

ISO 3166-2:MD er Moldovas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Moldova er det definert koder for én autonom territoriell enhet, tre byer, 32 distrikter og én territoriell enhet.
Hver kode består av to deler, atskilt av en bindestrek. Første del er MD, ISO 3166-1 alfa-2-koden for Moldova. Andre del er to bokstaver.
Skedvi kyrkby

Skedvi kyrkby er et tettsted i Säter kommune i Dalarnas län i landskapet Dalarna i Sverige. I 2010 hadde tettstedet 208 innbyggere.
Grunnkretser i Hamarøy kommune

Grunnkretser i Hamarøy kommune er delområder og grunnkretser som seksjonerer Hamarøy kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Fotograf

Fotograf er en betegnelse for en person som arbeider med å framstille fotografier ved hjelp av lys. En fotograf må beherske fargelære, behandle lys og skygge, kunne planlegge bildets budskap og uttrykk. I fotografiens tidlige historie var det ingen utdanning for å bli fotograf. Det finnes nå fagskoler som utdanner fotografer. Utdanningen er i Norge omfattet av lærlingeloven.
Fotografen Kåre Kivijärvi var den første som ble antatt på Høstutstillingen, i 1971. Han banet dermed vei for at fotografer kunne bli akseptert som kunstnere og foto bli akseptert som kunstart.
Tittelen «fotograf» er ikke beskyttet, så hvem som helst kan kalle seg det.
«Fotografmester» er imidlertid en beskyttet tittel forbeholdt de som har mesterbrev innenfor fotofaget.

Kategorisering

Fotografer blir tildels kategorisert som kunstfotograf, pressefotograf, bryllupsfotograf, portrettfotograf, naturfotograf, reklamefotograf osv.
Isak Valtersen

Isak Valtersen er en fiktiv skikkelse i nettserien Skam og hovedfiguren i tredje sesong. Karakteren ble spilt av Tarjei Sandvik Moe, som fikk god kritikk for rolleskildringen i serien. Sammen med Henrik Holm, som spilte kjæresten Even, vant Moe publikumsprisen «Folkets favoritt» under Gullruten 2017 for rollen. Han var også nominert til prisen for beste mannlige skuespiller.

I serien

Isak er en forsiktig men kvikk gutt i første sesong. Han er ikke spesielt moden, men venninna Eva Kviig Mohn søker allikevel til han når hun trenger støtte. Isak misbruker denne tilliten og sprer hemmelighetene til Eva til resten av skolen. Isak prøver å unnskylde dette med at han var forelsket i Eva, noe som i ettertid viser seg å være langt i fra sannheten. I første del av andre sesong er Isak sammen med ei av PepsiMaks-jentene, Sara. Senere begynner Noora og Eva å mistenke at Isak kanskje er homofil og at han har et forhold til Christoffer, men det viser seg at de bare avtalte et slagsmål mot Yakuza.
Isak er hovedpersonen i den tredje sesongen, og gjennom hans øyne får man virkelig se den usikkerheten og skammen han sliter med. Isak snakker nedlatende om andre homofile og vil ikke erkjenne at han selv er homofil, og enda mindre bli som en av de i Gay Pride. Han forelsker seg likevel i en gutt som heter Even, og sakte men sikkert åpner han seg opp. Etter noen komplikasjoner i forholdet deres finner de ut at de må ta livet et minutt av gangen, «Even og Isak, minutt for minutt.» I løpet av sesongen blir Isak og Sana Bakkoush gode venner, siden de sitter sammen i biologitimene. Gjennom forholdet til Even og vennskapet med Sana vokser Isak mye som person.
I den fjerde sesongen får man se Sanas perspektiv på Isak og deres vennskap. De har flere interessante samtaler hvor Isak utfordrer Sana til å tenke annerledes. På en fest møter Isak den tidligere vennegjengen til Even, som også er vennegjengen til Sanas bror. Dette fører til trøbbel fordi Even tidligere var forelsket i en av disse guttene. Isak blir sjalu og flyr på denne gutten, Mikael. Det blir en liten slåsskamp hvor Isak ender opp med en blodig blåveis. Sana tror at broren hennes banket Isak fordi han er homofil, men det viser seg at han bare gjorde det for å forsvare Mikael. Senere utnytter Sana Isak for å sette Sara i et dårlig lys, men Isak tilgir Sana. I slutten av serien har Isak blitt en moden og reflektert person.
Du kan lita på mig

Du kan lita på mig er et musikkalbum med Tomas Ledin, utgitt i 1993.
27. juni

Navnedag

Aina, Ina, Ine.

Merkedager

Djibouti har nasjonaldag
Disney Professor of Archaeology

Disney Professor of Archaeology, også kjent som Disney stol, er et professorat ved University of Cambridge. Det fikk en donasjon i £ 1000 av John Disney i 1851, fulgt av ytterligere £ 3500 ved hans død. (John Disney er ikke i slekt med Walt Disney.)
Pelagisk hvalfangst

Pelagisk hvalfangst er, eller var, den hvalfangst som ble utført på det åpne hav. Uttrykkets fremmedord «pelagisk» kommer fra gresk (pelagikos, det som hører til havet, fra πέλαγος/pelagos, hav) og brukes for å skjelne mellom den kystnære hvalfangst, og den storhvalfangst ute til havs som begynte særlig fra 1840-tallet, og med de store norske flåter ikke minst fra fra tidlig på 1900-tallet.
Who We Are

Bakgrunn

Låtskriver for «Who We Are» er Kjetil Mørland som også skrev den norske Melodi Grand Prix-vinneren i 2015, «A Monster Like Me». Mørland fremførte selv bidraget sammen med Debrah Scarlett, og låten endte på en åttendeplass i Eurovision Song Contest samme år.
Mørland møtte Rebecca Thorsen første gang i 2014, da han produserte en låt for henne. Thorsen deltok og vant P3 Urørt-finalen for ungdom under 16 samme år med låten Mørland hadde produsert. Siden da har Thorsen koret på en rekke av Mørlands låter. 
Da Mørland skrev «Who We Are», var han klar på at Thorsen skulle synge den. «Det er ikke hvem som helst som kan synge "Who We Are". Den er svært krevende. Samtidig passer hun godt fordi hun er så jordnær», sa Mørland i et intervju med Aftenposten i mars 2018.

Melodi Grand Prix

Mørland sendte inn «Who We Are» til Melodi Grand Prix 2018. Av over 1200 innsendte melodier ble «Who We Are» plukket ut som en av ti finalister til den norske finalen i Oslo lørdag 10. mars 2018. Sangen ble sluppet for strømming og salg under en pressekonferanse på NRK Marienlyst 15. januar 2018.
Sangen er det niende bidraget ut på scenen av ti finalister i den norske finalen. I ukene før finalen seilte «Who We Are» opp som den store favoritten hos spillselskaper og den norske Grand Prix-klubben. På plassene bak lå Alexander Rybak samt Stella og Alexandra. Vidar Villas «Moren din» var imidlertid den mest spilte låten av deltakerne på strømmetjenesten Spotify med over én million avspillinger dagen før den norske finalen. «Who We Are» var bare den åttende mest strømmede med litt over 100 000 avspillinger.
Tross favorittstempelet endte «Who We Are» til slutt på andreplass, bak Alexander Rybaks «That's How You Write a Song».
Hans Petter Hermansen

Høgskolen

Hermansen jobber som førstelektor på avdeling for lærerutdanning ved Høgskolen i Østfold. Han underviser i samfunnsfag. Han har jobbet med lærerutdanning siden 1980 og vært førstelektor ved utdanning siden 1999. Tidligere har han også jobbet som høgskolelektor ved Høgskolen i Nesna fra 1977 til 1980.
Mosjøen skolekorps

Mosjøen skolekorps er et tradisjonelt musikkorps basert i Mosjøen med historie tilbake til 1948. Korpset deltar i liten grad i musikktevlinger, men hevdet seg med seier i en korpskonkurranse i Scarborough i 2008. Siden starten i 1948 har korpset hatt både med- og motgang. Etter mer enn 60 års aktivitet framstår skolekorpset som et vitalt tilskudd til Mosjøens kulturliv.

Historie

Mosjøen skolekorps opprettet den 10. mars 1948, men spirene til korpset dukket allerede opp på 1930-tallet. Skolestyrer Jørgen Grannes foreslo å opprette et hornorkester ved Mosjøen folkeskole (som tilsvarer dagens Mosjøen videregående skole). Først i 1946, året etter frigjøringen, ble tanken om et skolekorps hentet fram på nytt. Det konstituerende møtet skjedde den 10. mars 1948 lærerrommet ved daværende Mosjøen folkeskole og det var fjorten foreldre av mulige korpsmedlemmer, to lærere samt to utsendinger fra henholdsvis Hornmusikken Fram og Mosjøen Hornmusikk. Ifølge formålsparagrafen har Mosjøen Skolekorps «til oppgave å fremme musikklivet i byen. Det skal være med på å skape interesse for musikk mellom barn og ungdom og fest og glede for eldre og yngre».
De to første musikkinstrumentene, et althorn og en pistong, ble bestilt rett etterpå og etter anmodning fra styret tok lærer Leiv Nes på seg jobben som korpsets første dirigent. Da dirigenten for første gang begynte øvingstimene besto korpset av tolv gutter. Som med alle skolekorps er det naturlig at noen slutter mens andre kommer til, og etter hvert som korpset anskaffet flere instrumenter.

Dirigenter

Korpset har hatt 17 dirigenter siden starten i 1948. Den som har lengst fartstid er Henrik Moe Jakobsen som var dirigent fra og med høsten 1952 ut vårsesongen 1970, hvilket er 18 år eller 36 semester. Dirigent per 2012 er Ragni Einmo som begynte 17. mai 2000 og har ved utgangen av 2011 fullført 23 semester

Meritter

Mosjøen skolekorps har aldri hatt spesiell fokus på å delta og hevde seg i konkurranser, men satser heller på trivsel og moro med musikk, drill og fellesskap. Derfor er det ikke spesielt mange pokaler å finne i premieskapet – med ett unntak. I forbindelse med 60-årsjubileet i 2008 dro korpset til Scarborough i Storbritannia og vant like godt Scarborough Music Festivals korpskonkurranse i tevling med mange andre dyktige skolekorps fra Norge. Det ble også arrangert et korpsstevne i Mosjøen til 60-årsjubileet.
Svenska Tonsättares Internationella Musikbyrå

Svenska Tonsättares Internationella Musikbyrå (STIM) er en musikkforening som ble etablert i 1923 og som forvalter retten til svenskeid musikk (komponister, tekstforfattere og/eller arrangører).
STIM driver også Svensk Musik Swedmic AB for å dokumentere og informere om opphavsrettlig svensk musikk.
Ijahis idja

Ijahis idja er en urfolksmusikkfestival som avholdes hvert år i Enare i Finland. Den er den eneste samiske musikkfestivalen i den finske delen av Sápmi. Den ble avholdt første gang i 2004.
Parlamentsvalget i Nederland 2017

Valgordning

Nederlands valgsystem ble innført i 1917. Internasjonalt er det kjent som en ekstrem variant av forholdstallsvalg. Valgordningen har ingen sperregrense. Det holder derfor med 0,67 % av stemmene for å oppnå én av de 150 plassene i Tweede Kamer.
Stemmeretts- og valgbarhetsalderen er 18 år.
Velgerne kan velge hvilken som helst kandidat på listen (preferansekandidat), men de fleste krysser av for den som står øverst. Hele landet er én valgkrets, men det er administrativt oppdelt i 19 regioner. Oppdelingen har liten praktisk betydning, da partiene som oftest velger den samme listen for samtlige regioner.

Resultat

Valgresultatet ble kunngjort som endelig 21. mars 2017. Valgdeltakelsen var på 81,9 % av de stemmeberettigede, noe som var den høyeste valgdeltakelsen siden 1986 (85,82 %). Det ble avgitt 80 660 stemmer utenlands, mot 48 374 i 2012. Ca. 68 000 hadde opplyst at de ønsket å stemme per post, mens ca. 60 000 faktisk avla poststemme.
Dêgê

Dêgê (kinesisk: 德格县; pinyin: Dégé Xiàn), eller Dergé, er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne. Det ligger i den tradisjonelle tibetanske region som er kjent under navnet Kham.
Befolkningen var på 62 734 innbyggere i 1999.
Fylket grenser i vest til Jinsha Jiang, som er navnet på det øvre løpet til Kinas største elv Chang Jiang. På vestsiden av elven begynner den autonome region Tibet.

Byen Dergé

Den viktigste byen i fylket er selve Dergé, kjent for sitt trykkeri. Her ble Kanjur, en samling av tekster som attribueres direkte til Buddha, og Tanjur, en samling av kommentarer til buddhautsagn, trykket ved hjelp av treblokker på 1700-tallet. Trykkeriet i Dergé er et av de tre viktigste historiske tibetanske trykkerier i hele verden.
Det var også her at kong Gesar fra Gesersagaen ble født.

Kongedømmet Dergé

Regionen rundt Dergé utgjorde det aller viktigste av de gamle kongerikene i Kham. Dette kongedømmet bevarte sin uavhengighet helt til 1865, da det forbigående ble underlagt det sentraltibetanske Lhasa, men det gjenvant sin selvstendighet sent på 1800-tallet. På 1900-tallet ble riket først behersket av krigsherren Zhao Erfengs styrker og senere integrert i Republikken Kina i 1918. Deretter ble det fragmentert av kamper mellom de lokale klaner, helt til området ble inntatt av Folkets frigjøringshær da den invaderte hele Tibet i 1950–1951 på vegne av Folkerepublikken Kina.
Det var på 1400-tallet at kong Lodro Tobten bygde klosteret Lhundrupteng (eller Derge Gonchen-klosteret). Ifølge tradisjonen foretok Thangtong Gyelpo konsekrasjonen av byggestedet i 1448, etter å ha meditert en stund i en grotte i bergveggen på motsatt elvebredd. Denne grotten er fremdeles et pilegrimsmål.

Trykkeriet

Kong Tenpa Tsering utstyrte Dergé på 1600-tallet med dets berømte trykkeri, kalt Derge parkhang. De før nevnte tekster, Kanjur og Tanjur, er blant de viktigste i buddhismens kanon. Trykkeriet ble ødelagt under kulturrevolusjonen, men er delvis restituert i 1987. Det har gjenopptatt sin produksjon av buddhistiske tekster, både for et kinesisk og et utenlanhdsk publikum.

Administrative enheter

Storkommunen Gengqing 更庆镇
Kommunene Dama 达马乡, Puma 普马乡, Yueba 岳巴乡, Babang 八邦乡, Gongya 龚垭乡, Baiya 白垭乡, Wangbuding 汪布顶乡, Keluodong 柯洛洞乡, Kasongdu 卡松渡乡, Enan 俄南乡, Zhuqing 竹庆乡, Ezhi 俄支乡, Manigange 马尼干戈乡, Yulong 玉隆乡, Cuo'a 错阿乡, Zhongzhake 中扎柯乡, Shangrangu 上然姑乡, Wogong 窝公乡, Wentuo 温拖乡, Niangu 年古乡, Langduo 浪多乡, Axu 阿须乡, Dagun 打滚乡, Yading 亚丁乡, Suoba 所巴乡

Samferdsel

Kinas riksvei 317 løper gjennom området. Den fører fra Chengdu i Sichuan til Nagqu i Tibet.
Våtmark

Våtmark eller våtmarksområde defineres på forskjellige måter, men kan i hovedsak hevdes å være mark der det finnes vann nær overflaten gjennom hele eller store deler av året. Områder med en vanndybde på mer enn seks meter regnes generelt ikke som våtmark. Større våtmarksområder som omfatter adskilte, men sammenhengende våtmarker kalles gjerne et våtmarkssystem. I så måte er Pantanal (200 000 km²) i Sør-Amerika verdens største våtmarkssystem.
Våtmark omfatter fjære- og gruntvannsområder, strandsoner, næringsrike vann, sumpområder, deltaområder, fuktenger og myrer med mer. Våtmarksområdene er blant de biologisk mest produktive områdene i verden, og de bidrar til å skape et variert landskapsbilde og til å øke opplevelsesrikdommen i naturen, og mange er viktige rekreasjonsområder. Våtmarker har ofte en rik flora og fauna, og mange plante-, insekt- og fuglearter er helt avhengige av disse naturtypene for å klare seg. Dessuten har våtmarksområder ofte stor kapasitet til å lagre vann, noe som bidrar til å jevne ut flomtopper. Vannet kan være både fersk-, brakk- eller saltvann. 
Våtmarkene er av de mest truede naturtypene vi har. De er utsatt for en rekke forskjellige inngrep som for eksempel gjenfylling, neddemming, drenering og søppelfylling.
I de fleste tilfeller kan vegetasjonen brukes for å skille våtmark fra annen mark. Minst halvparten av vegetasjonen skal være hydrofil, det vil si fuktighetselskende.
I tilknytning til våtmark finnes det ofte strandenger. De er etter definisjonen ikke våtmarker, men dette er også en artsrik og truet naturtype. Der en våtmark er vernet er derfor ofte nærliggende strandenger tatt med i verneområdet.
Wetlands International er en verdensomspennende organisasjon med fokus på bevare vannfugler og våtmarksområder.
Direktoratet for Naturforvaltning (DN) har opprettet fem nasjonale våtmarkssentre, de er Oslo Våtmarkssenter (Oslo), Nordre Øyeren Våtmarkssenter (Akershus), Jæren Våtmarkssenter (Rogaland), Holmen Våtmarkssenter (Vestfold) og Ørland Våtmarkssenter (Trøndelag).
Villblomst (band)

Villblomst var et norsk rockeband fra 70-tallet og 80-tallet. Bandet ga i 1979 ut et selvtitulert debutalbum via plateselskapet Briskeby Records.
Rødløk

Rødløk er en variant av vanlig løk (Allium cepa) som er en art i løkfamilien.
Rødløk er lilla av farge og er mildere på smak enn gul vanlig løk.
Vindusfluer

Utseende

Små, vanligvis mørke fluer med tett, men kort hårkledning. Brystet (thorax) er forholdsvis langstrakt, tydelig lengre enn bred, uten store børster. 
Hodet er stort, mer eller mindre rundt. Fasettøynene møtes i pannen hos hannene av de fleste artene, men er klart skilte hos hunnene. Men de møtes ikke i pannen, hos arten Scenopinus niger. Hos mange arter er fasettøynene tydelig delt i en øvre og en nedre del, der den øvre har større fasetter enn den nedre. I pannen sitter det tre punktøyne (ocelli).
Antennene er festet under midten av hodet (nedre halvdel), og har et karakteristisk utseende, med tre ledd, der det ytterste er sylindrisk eller kjegleformet, men uten antennebørste (arista). Munndelene er små men velutviklet. 
Vingene er middelsstore, med flere lukkede celler midt i vingen. 
Beina er forholdsvis korte og kraftige, og bakkroppen er noe flattrykt. 
Larvene er lange og tynne, med en liten men tydelig hodekapsel. De består tilsynelatende av 19 segmenter. Egentlig har de bare 11 segmenter, men de åtte siste (bakkropps-) segmentene er delt i to utvendig, men ikke innvendig. Åndehull (spirakler) finnes på siden av det første og det tredje siste (tilsynelatende) segmentet.

Levevis

Larvene er rovdyr, og lever gjerne i treverk, i tunnelene til vedborende insekter, i gnagerhuler, termitt-tuer eller lignende levesteder. Noen arter, blant annet den verdensvidt utbredte Scenopinus fenestralis, lever i hus der de spiser midd og larvene til klannere (Dermestidae) og andre biller. De voksne insektene kan man ofte finne på blomster.
Det er ikke kjent at de gjør noen skade.
Sam Francis

Bahgrunn

Francis ble født i San Mateo i California, og studerte botanikk, medisin og psykologi ved University of California, Berkeley 1941 til 1943. 
Han ble skadet av en flyulykke under andre verdenskrig. Han ble innlagt på sykehus i flere år og det var i denne perioden at han begynte å male. Da Francis kom ut av sykehuset gikk han tilbake til Berkeley, denne gangen til å studere kunst og kunsthistorie, der han gjorde 1948 til 1950.

Kunstner

Francis ble opprinnelig inspirert av de abstrakte ekspresjonistene som Mark Rothko, Arshile Gorky og Clyfford Still. Han tilbrakte 1950 i Paris, der han hadde sin første utstilling i 1952 på Galerie Nida Daus. Der han koblet til tachismen. I løpet av disse årene reiste han til slike Italia, Mexico, India, Thailand og Hongkong. Senere har han brukt litt tid i Japan, og noen tror at kunne se en påvirkning fra Zen buddhisme.
I 1963 Francis bosatte seg i Santa Monica i California. Han ble utnevnt til æresdoktor ved Berkeley University i 1969.

Stil

Frem til 1949 er Francis'  kunst dominert av celle-formet farge lapper, som lavede med fortynnet oljemaling eller akrylmaling. I perioden i Paris var hans verk generelt ganske monokromatiske. Men hans mer modne verk er som regel store oljemalerier med strålende farger. Man kan ofte se hvite områder på lerretet.
Francis reiste tilbake til California i 1960 og fortsatte å male i Los Angeles. Han regnes som en av de eksponentene for spontanismen i USA.
Francis' verker finns i New York på MoMA og Guggenheim og på Tate Gallery i London, Centre Pompidou i Paris og Kunsthaus i Zürich.
ARA «Independencia» (1958)

Historie

Hangarskipet ble bygget av Harland & Wolff i Belfast og skulle i utgangspunktet hete HMS «Brave». Skipet var tenkt brukt i Indiahavet under 2. verdenskrig, og ble derfor bygget for tropiske forhold.

Tjeneste i Den canadiske marinen

Skipet var ferdig den 24. januar 1946 og ble overført til Den canadiske marinen som HMCS «Warrior». Hun ankom havnen i Halifax den 31. mars 1946. Den canadiske marinen oppdaget iløpet av 1947 at skipet ikke passet i det kalde farvannet nord i Atlanterhavet. De gjorde en avtale med Royal Navy om å få et hangarskip av Majestic-klassen i stedet for å bygge om HMCS «Warrior».

Tjeneste i Royal Navy

Hangarskipet returnerte til Storbritannia og ble satt i tjeneste som HMS «Warrior» (R31) 23. mars 1948. I september 1949 ble skipet overført til reservestyrkene, men i juni 1950 ble hun satt i operativ tjeneste for å transportere tropper og fly under Koreakrigen. I 1952-53 ble skipet bygget om og deretter satt i tjeneste igjen i 1954. Allerede 14. desember 1954 ble hun enda en gang bygget om og oppgradert. Etter den siste ombyggingen deltok hun under testingen av Storbritannia sin første hydrogenbombe. I februar 1958 ble skipet tatt ut av tjeneste og lagt for salg.

Tjeneste i Den argentinske marinen

Hangarskipet ble solgt til Argentina i 1958 og satt i tjeneste 8. juli 1959 som ARA «Independencia» (V-1).
Jetfly ble aldri brukt ombord ARA «Independencia», flygruppen bestod av Vought F4U-5 Corsair jagerfly frem til desember 1965. Disse ble erstattet av Sud T-28P Fennec angrepsfly fra 1966. North American SNJ-5C Texan ble brukt som treningsfly og lette angrepsfly fra begynnelsen av karrieren til hangarskipet.
I 1962 fikk ARA «Independencia» Grumman S-2 Tracker anti-ubåtsfly. I tllegg ble helikoptre av typene Sikorsky S-55 og Sikorsky HSS-1 Seabat brukt ombord.
Argentina hadde i perioden ARA «Independencia» var i bruk gjentatte grensekonflikter med Chile, og hangarskipet mistet en Corsair i kamphandlinger 9. november 1965.
Da hangarskipet ARA «Veinticinco de Mayo» ble satt i tjeneste i 1969, ble ARA «Independencia» overført til reservefltåen i 1970. I 1971 ble skipet solgt for opphugging.
Alt vende tebage

Alt vende tebage er et musikkalbum med Eriksen, utgitt i 1995. Albumet lå 22 uker på VG-lista og endte med tredjeplass som beste plassering.
One 2 Many

One 2 Many var et norsk popband som besto av Dag Kolsrud på keyboard, Camilla Griehsel som vokal  og Jan Gisle Ytterdal på gitar. Deres første opptreden var på Momarkedet 22. august 1987 da de framførte låten Another Man, Another Lover med Astrid Graasvoll som vokalist.
I 1988 ga bandet ut deres første - og eneste - album, Mirror, på A&M Records. Albumet hadde ti låter, deriblant deres store hit Downtown som også ble utgitt som singel. Singelen ble liggende fem uker på førsteplass på VG-lista, toppet radiolisten i Danmark og ble en hit i USA med 37.-plass på Billboard Hot 100 i 1989. Den oppnådde også 2.-plass i radioprogrammet «Ti i skuddet». Tre andre låter fra samme album ble også utgitt som singler.
Den 8. oktober 1988 ble musikkvideoen til Downtown vist i beste sendetid på NRK som «fyllstoff» mellom to programmer. Den 28. oktober opptrådte One 2 Many på NRK-programmet «TopPop».
One 2 Many ble oppløst i 1991. Kolsrud startet det nye bandet Guys in Disguise og Jan Gisle Ytterdal var med på å danne bandet Glow. Camilla Griehsel giftet seg med Colin Vearncombe og dannet etterhvert, sammen med sin ektemann, bandet Dogtail Soup.
Sin egen lykkes smed

Innspillingsfakta

Filmen ble spilt inn i Svenska Biografteaterns studio på Lidingö.

Handling

Den lykkelige familiefaren Thomas Abel har fra en enkel begynnelse arbeidet seg opp til sjef for ett av Sveriges ledende foretak. Tomtearbeideren Keller lokker ham raskt inn i spekulasjonsvirksomhet.